**Izziņa par atzinumos sniegtajiem iebildumiem**

|  |
| --- |
| **par Ministru kabineta noteikumu projektu “Grozījumi Ministru kabineta 2019. gada 17. decembra noteikumos Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” un tā anotāciju.** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 06.08.2021 |
|  | E.Zariņa Finanšu ministrijas ES fondu stratēģijas departamenta Cilvēkkapitāla attīstības nodaļas vecākā eksperte. |
|  | A.Klētniece Centrālā finanšu un līgumu aģentūras Sabiedrības attīstības projektu nodaļas vadītāja vietniece |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | Finanšu ministrijas | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | MK noteikumu Nr. 686[[1]](#footnote-1) 35. punkts vai 35.2. apakšpunkts:  35. Šo noteikumu 15.2., 15.3., 15.4. un 15.5. apakšpunktā minētie pilotprojekti ietver klātienes apmācību satura aprobēšanu un izstrādāto metodiku, modeļu vai pakalpojuma apraksta praktisko piemērošanu, un tajos finansējuma saņēmējs iesaista šo noteikumu 3. punktā minēto mērķa grupu no ierobežota pašvaldību skaita. Papildus šo pilotprojektu īstenošanā ievēro šādus nosacījumus:  [..]  35.2. tos īsteno vismaz vienā nacionālas nozīmes attīstības centrā (republikas pilsētā), vienā reģionālas nozīmes attīstības centrā un vienā pašvaldībā, kas neietilpst reģionālas nozīmes attīstības centrā. | **Finanšu ministrija**  Lūdzam norādīt MK 2019. gada 17. decembra noteikumos Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” (turpmāk – MK noteikumi Nr. 686) 35. punktā vai 35.2. apakšpunktā pilotprojektos iesaistīto pašvaldību minimālo skaitu saskaņā ar anotācijā norādīto – vismaz 7 pašvaldības, jo MK noteikumu Nr. 686 35. punkts nosaka, ka finansējuma saņēmējs pilotprojektos iesaista ierobežotu pašvaldību skaitu. | **Ņemts vērā**  Precizēts noteikumu projekta 3. punkts, proti, izsakot jaunā redakcijā MK noteikumu Nr. 686 35.2. apakšpunktu. | 3. Izteikt 35.2. apakšpunktu šādā redakcijā:  “35.2. tos īsteno vismaz septiņās pašvaldībās” |
| 2. | Noteikumu projekta 4. punkts:  4. Papildināt 38. punktu ar otro teikumu šādā redakcijā:  “Finansējuma saņēmējs nodrošina e-apmācību publisku pieejamību jebkuram interesentam.” | **Finanšu ministrija**  Lūdzam papildināt noteikumu projekta 4. punktā norādīto teikumu pirms vārda “e-apmācību” ar skaitļiem un vārdiem “15.6.2. apakšpunktā minēto”. | **Vienošanās panākta saskaņošanas procesā**  LM skaidro, ka MK noteikumu Nr. 686 38. punkta pirmajā teikumā ir norādīta atsauce uz 15.6.2. apakšpunktā minētajām e – apmācībām, savukārt noteikumu projekta 4. punktā minētajā teikumā ietvertā frāze: “šo e – apmācību” nepārprotami norāda, ka publiski pieejamas būs 15.6.2. apakšpunktā minētās e – apmācības. Papildus jāmin, ka 9.2.1.1. pasākuma “Profesionāla sociālā darba attīstība pašvaldībās” (turpmāk – 9.2.1.1. pasākums) ietvaros tiek īstenotas tikai 15.6.2. apakšpunktā norādītās e – apmācības. Ņemot vērā minēto, LM ieskatā nav nepieciešamas precizēt noteikumu projekta 4. punktu. | 4. Papildināt 38. punktu ar otro teikumu šādā redakcijā:  “Finansējuma saņēmējs nodrošina šo e – apmācību publisku pieejamību jebkuram interesentam.” |
| 3. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrija**  Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2. punktu ar detalizētāku aprakstu par e – apmācību shēmu, t.i. kas ir e-apmācību satura izstrādātājs, kāds ir e-apmācību programmu skaits, nosaukums, ilgums, kā tiks informēti/apzināti potenciālie e-mācību dalībnieki, kādā veidā tiks komplektētas grupas, cik dalībnieki katrā no grupām, kā tiek nodrošināta piekļuve/ pieejamība e-apmācībām (parole vai publiski pieejamas) un vai dalībniekiem tiks izsniegts apliecinājums par dalību e-apmācībās. Atkarībā no izvēlētā e-apmācību paplašinātās ieviešanas un personu iesaistes mehānisma un intensitātes, lūdzam paplašināt MK noteikumu Nr. 686 3. punktā minēto mērķa grupu (t.sk. izvērtējot nepieciešamību papildināt noteikumu projektu ar uzraudzības rādītāju par papildus apmācīto personu skaitu), ņemot vērā, ka e-apmācības plānots nodrošināt ne tikai projekta Nr. 9.2.1.1/15/I/001 “Profesionāla sociālā darba attīstība pašvaldībās” mērķa grupai, bet arī citiem speciālistiem, vai papildināt MK noteikumu Nr. 686 15.6. apakšpunktu ar atsauci uz tiem citiem speciālistiem, kas piedalīsies e-apmācībās. | **Ņemts vērā.**  LM skaidro, ka 9.2.1.1. pasākuma ietvaros, e – apmācības tiek īstenotas jau šobrīd, līdz ar to vispārīgs šo apmācību īstenošanas apraksts ir ietverts MK noteikumu Nr. 686 sākotnējā anotācijā (skat. anotācijas 4-6 lpp.). Savukārt detāls e – apmācību īstenošanas process (pieteikšanās kārtība, grupu komplektēšana, piekļuves nodrošināšana u.c. aspekti) noteikts LM kā finansējuma saņēmēja un Valsts administrācijas skolas kā sadarbības partnera savstarpēji noslēgtajā sadarbības līgumā par e – apmācību nodrošināšanu.  Papildus skaidrojam, ka e – apmācību saturs tiek izstrādāts MK noteikumu Nr.686 15.2., 15.3. un. 15.4. apakšpunktā noteikto atbalstāmo darbību ietvaros. 9.2.1.1. pasākumā plānots izstrādāt 11 e – mācību programmas, katra vidēji 12 akadēmisko stundu apjomā. Katra e – apmācību kursa noslēgumā ir zināšanu pārbaudes tests, kuru veiksmīgi nokārtojot, dalībniekam ir iespēja izdrukāt apliecinājumu par dalību kursā, kurā norādīts kursa apjoms stundās.  Noteikumu projekta anotācija ir papildināta ar informāciju par to, ka:  1) informācija par e-mācību formu un norisi (kursa apjoms, mācību norises ilgums un laiks, nodarbību tēmas, u.c. aktuāla informācija) patstāvīgi pieejama LM tīmekļvietnē: [www.lm.gov.lv](http://www.lm.gov.lv), sadaļā <https://www.lm.gov.lv/lv/e-macibas-0>;  2) informācija par tuvākajā laikā plānotajām e-apmācībām regulāri tiek elektroniski izsūtīta pašvaldību sociālajiem dienestiem un citiem sociālo pakalpojumu sniedzējiem;  3) aktualitātes (t.sk. atgādinājums par pieteikšanās sākumu konkrētajām e – apmācību programmām) tiek izplatītas ne vēlāk kā nedēļu pirms konkrētā kursa sākuma, t.i. publicējot šo informāciju 9.2.1.1. pasākuma projekta Facebook kontā: <https://www.facebook.com/Profesionalasocialadarbaattistibapasvaldibas>.  Attiecībā uz 9.2.1.1. pasākuma mērķa grupas paplašināšanu, skaidrojam, ka e-mācības tiek nodrošinātas pasākuma mērķa grupas personām, savukārt šo mācību dalībnieku loka paplašināšana ir kā papildu iespēja jau izstrādātās e - mācību programmas apgūt plašākam interesentu lokam. Līdz ar to tas ir ne tikai veids, kā padziļināt pasākuma mērķa grupas zināšanas, bet vienlaikus arī veids, kā uzlabot starpprofesionāļu un starpinstitucionālo sadarbības procesu, veidojot vienotu redzējumu un izpratni par sociālo darbu ar klientu.  Noteikumu projekta anotācijā minētie speciālisti, piemēram, bāriņtiesas darbinieki, policijas darbinieki vai sociālie pedagogi ir tikai daļa no potenciālajiem e - apmācību dalībniekiem, līdz ar to nav lietderīgi precīzi noteikt konkrētu profesiju pārstāvjus, kuri varēs iesaistīties šajās apmācībās, tādējādi potenciāli izslēdzot nenosaukto profesiju pārstāvjus (piemēram, tiesnešus vai aprūpētājus). Jāatzīmē, ka e - apmācību dalībnieku loka paplašināšana kopumā atbilst projekta mērķim un ir viens no veidiem tā sasniegšanai un tā nerada papildu izmaksas un administratīvo slogu. Papildus jāmin, ka e - apmācību dalībnieki neveido 9.2.1.1. pasākuma uzraudzības rādītājus, tādēļ LM ieskatā nav nepieciešams papildināt 9.2.1.1. pasākuma 3. punktā minēto mērķa grupu. | Skat. precizēto noteikumu projekta anotāciju. |
| 4. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrija**  Lūdzam papildināt anotācijas I sadaļas 2. punktu ar informāciju par interesentu loku, norādot policijas darbinieku, sociālo pedagogu (cik kopumā ir speciālisti ar sociālā pedagoga kvalifikāciju), u.c. interesentu apmēru, kas potenciāli varētu tikt iesaistīts apmācībās. Vienlaikus lūdzam papildināt anotāciju ar skaidrojumu par darbību nepārklāšanos ar darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.3. pasākuma “Atbalstsspeciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē” projektu Nr. 9.2.1.3/16/I/001 “Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē”, jo šī projekta mērķis ir pilnveidot atbalsta sistēmu bērniem ar saskarsmes grūtībām, uzvedības traucējumiem un vardarbību ģimenē, paaugstinot speciālistu profesionalitāti un darba efektivitāti, kā arī nodrošināt sabiedrības izglītošanu par vardarbību. | **Vienošanās panākta saskaņošanas procesā**  LM skaidro, ka noteikumu projekta mērķis ir precizēt to, ka e - apmācības ir pieejamas jebkuram interesentam un iesaiste tajās brīvprātīga, līdz ar to nav nepieciešams un nav iespējams noteikt to speciālistu loku un skaitu, kuri iesaistīsies e – apmācībās, turklāt šāda veida statistikas datu uzkrāšana un analīze radītu nepamatotu papildu administratīvo slogu, jo šīs iespējas galvenā būtība ir ikvienam motivētam interesentam dot iespēju uzlabot savas zināšanas.  Attiecībā uz anotācijas papildināšanu ar skaidrojumu par 9.2.1.1. pasākuma ietvaros īstenoto atbalstāmo darbību nepārklāšanos ar darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.3. pasākuma “Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē” projekta Nr. 9.2.1.3/16/I/001 “Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē” (turpmāk – 9.2.1.3. pasākuma projekts) ietvaros īstenotajām darbībām, vēršam uzmanību, ka noteikumu projekts neparedz papildināt 9.2.1.1. pasākumu ar jaunām atbalstāmajām darbībām, un 9.2.1.1. pasākumā nav paredzēta demarkācija ar 9.2.1.3. pasākumu. Papildus norādām, ka 9.2.1.1. pasākuma ietvaros īstenoto e - apmācību mērķis un saturs atšķiras no 9.2.1.3. pasākuma ietvaros īstenotajām apmācībām. Ņemot vērā minēto, nav paredzēts ierobežot konkrētas jomas speciālistu dalību abu minēto pasākumu ietvaros īstenotajās apmācībās. Jāatzīmē, ka minētās apmācības var būt papildinošas, tādējādi apmeklējot tās, tiks uzlabotas konkrētas jomas speciālistu zināšanas un līdz ar to paaugstināta arī profesionālā kapacitāte. Ņemot vērā minēto, uzskatām, ka nav nepieciešams papildināt anotāciju ar skaidrojumu par 9.2.1.1. pasākuma ietvaros īstenoto darbību nepārklāšanos ar 9.2.1.3. pasākuma atbalstāmajām darbībām. | Skat. noteikumu projekta anotāciju. |
| 5. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**  Lūdzam papildināt anotācijas I sadaļas 2. punktu ar informāciju, ka ir plānota visu projekta sadarbības partneru informēšana par grozījumiem pēc to apstiprināšanas MK un grozījumu ietekmi uz to plānotajām apmācībām. | **Ņemts vērā**  LM skaidro – tāpat kā līdzšinēji informācija tiks izplatīta ierastajos informācijas kanālos (skat. skaidrojumu izziņas 3 punktā). Papildus skaidrojam, ka noteikumu projekts nerada ietekmi uz 9.2.1.1. pasākuma ietvaros plānotajām apmācībām, taču e - apmācību nodrošināšana jebkuram interesentam kopumā sekmē 9.2.1.1. pasākuma mērķa sasniegšanu, jo e - apmācību apguve veicina sabiedrības izpratni par sociālo problēmu būtību, pazīmēm, ka konkrētajā situācijā, iespējams, saskatāmas, piemēram, vardarbības vai atkarību pazīmes u.c. Tādējādi jebkurš, kurš būs apguvis e - apmācību kursu, veiksmīgāk spēs saskatīt sociālās problēmas un gūs izpratni, kur konkrētajā situācijā vērsties pēc atbalsta, tādējādi sniedzot ieguldījumu preventīvajā sociālajā darbā, proti, sociālās problēmas tiks atpazītas operatīvāk un būs iespēja savlaicīgāk sniegt atbalstu to risināšanā. Savukārt preventīvais sociālais darbs ir viens no priekšnosacījumiem profesionāla sociālā darba attīstībā. | Skat. precizēto noteikumu projekta anotāciju. |
| 6. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**  Lūdzam saskaņot anotācijas I sadaļas 2. punktā norādīto pieeju saistībā ar administratīvi teritoriālo reformu (turpmāk – ATR) ar Vides aizsardzības un reģionālās attīstības ministriju, vai ATR ietekmē ieviešanā esošo projektu īstenošanu. Vēršam uzmanību, ka anotācijā sniegta informācija, ka “Ņemot vērā, ka 9.2.1.1. pasākuma projektā paredzēts, ka katru metodiku darbam ar dažādām klientu grupām aprobē vismaz 15 pašvaldībās, kas līdzšinēji sastādīja 13% no kopējā pašvaldību skaita, tad arī pēc ATR tiks saglabāts līdzīgs pilotprojektos iesaistīto pašvaldību īpatsvars, proti, vismaz 7 pašvaldības, kas ir aptuveni 16% no jaunizveidoto pašvaldību skaita.”. | **Ņemts vērā**  Saskaņā ar 01.07.2021. Valsts sekretāru sanāksmes protokola Nr. 25 17§ norādīto, noteikumu projekts tika saskaņots ar VARAM. VARAM noteikumu projektu saskaņoja bez iebildumiem un priekšlikumiem. Papildus minētajam, 06.07.2021. telefona sarunas laikā ar VARAM Reģionālās attīstības plānošanas nodaļas vecāko eksperti Veroniku Jurču, tika panākta vienota izpratne par 9.2.1.1. pasākuma ietvaros īstenotajos pilotprojektos plānoto iesaistāmo pašvaldību skaitu un iesaistes nosacījumiem. | Noteikumu projekta anotācija saskaņota ar VARAM bez iebildumiem un priekšlikumiem. |
| 7. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**  Lūdzam papildināt anotācijas I sadaļas 2. punktu ar informāciju, kurās konkrēti pašvaldībās šobrīd tiek pilotēts un kuras no tām pēc ATR tiek apvienotas. | **Vienošanās panākta saskaņošanas procesā**  LM skaidro, ka līdzšinēji īstenotie 4 metodiku sociālajam darbam ar dažādām klientu grupām aprobēšanas pilotprojekti ir noslēgušies, un tajos piedalījās 90 sociālie darbinieki. Pašvaldību skaits, kas iesaistījās minētajos pilotprojektos un ar ko LM ir noslēgti sadarbības līgumi:  - sociālais darbs ar pilngadīgām personām ar garīga rakstura traucējumiem – 19 pašvaldības;  - sociālais darbs ar vardarbībā cietušām un vardarbību veikušām personām – 17 pašvaldības;  - sociālais darbs ģimenēm ar bērniem – 22 pašvaldības;  - sociālais darbs ar atkarīgām un līdzatkarīgām personām – 20 pašvaldības.  Ģimenes asistenta pakalpojuma aprobēšanas pilotprojekts šobrīd tiek īstenots un tajā piedalās 49 ģimenes asistenti no 37 pašvaldībām, un šī pilotprojekta īstenošana tiks turpināta un pabeigta saskaņā ar līdzšinēji MK noteikumu Nr. 686 noteiktajiem pašvaldību iesaistes nosacījumiem pilotprojektu īstenošanā.  Savukārt atlikušo 5 metodiku aprobēšanas, kā arī izstrādātā pašvaldības sociālā dienesta vadības kvalitātes modeļa un sociālā darba kopienā modeļa aprobēšanas pilotprojekti, tiks īstenoti saskaņā ar noteikumu projektā paredzēto, proti, saskaņā ar valstī īstenoto ATR, turpmāk 9.2.1.1. pasākuma ietvaros plānotie pilotprojekti tiks īstenoti vismaz 7 pašvaldībās. Pēc ATR īstenošanas, pašvaldības iedzīvotāju skaita ziņā ir vairāk izlīdzinājušās, kā arī to skaits ir samazinājies, līdz ar to, turpmāk īstenojamajos pilotprojektos pašvaldību skaitu plānots arī attiecīgi samazināt, vienlaikus, saglabājot līdzšinējo principu – nodrošināt iespējami plašāku pārklājumu valstī kopumā ar sociālajiem darbiniekiem, kuri pilnveidojuši savu profesionālo kompetenci sociālajā darbā ar dažādām klientu grupām.  Papildus minētajam, pašvaldību iesaistē pilotprojektos, tiks ņemta vērā konkrētā sociālā darbinieka paša motivācija profesionāli pilnveidot sevi un arī attiecīgā sociālā dienesta vadības izpratne par specializāciju nozīmi sociālajā darbā, kā arī vēlme un iespējas atbalstīt savus darbiniekus viņu profesionālajā pilnveidē.  Šādu pieeju pašvaldību iesaistē pilotprojektu īstenošanā ir atbalstījusi arī VARAM.  LM ieskatā noteikumu projekta anotācijā nav nepieciešamas norādīt pašvaldības, kurās līdzšinēji tika/tiek īstenoti pilotprojekti un, kuras no šīm pašvaldībām ATR rezultātā tiek apvienotas, jo nesaskatām pamatojumu šādās informācijas atspoguļošanai. Noteikumu projekta anotācija papildināta ar informāciju par pašvaldību iesaistes pilotprojektos priekšnosacījumiem. | Skat. precizēto noteikumu projekta anotāciju. |
| 8. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**  Lūdzam precizēt anotācijas I sadaļas 2. punkta 2. apakšpunkta redakcionālo precizējumu aprakstu, aizstājot MK noteikumu Nr. 686 punktu uzskaitījumu “27.1.3., 27.2.2., 29.1.3. un 27.2.2.” ar “27.1.3., 27.2.2., 29.1.3. un 29.2.2.”. | **Ņemts vērā**  Novērsta norādītā redakcionālā neprecizitāte anotācijā, proti, 27.2.2. apakšpunktu aizstājot ar 29.2.2. apakšpunktu. | Skat. precizēto noteikumu projekta anotāciju. |
| 9. | Noteikumu projekta Anotācijas I sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**  Lūdzam precizēt anotācijas I sadaļas 2. punkta pēdējo rindkopu konkrēti norādot, kas tiek saprasts ar vārdiem “citā normatīvajā aktā noteikto”, t.i., vai ar šo tiek domāts MK 2017. gada 13. jūnija noteikumi Nr. 338 “Prasības sociālo pakalpojumu sniedzējiem” vai kas cits. | **Ņemts vērā**  Noteikumu projekta anotācija papildināta ar norādi, ka, ar citiem normatīvajiem aktiem konkrētajā gadījumā tiek domāti MK 2017. gada 13. jūnija noteikumi Nr. 338 “Prasības sociālo pakalpojumu sniedzējiem”. | Skat. precizēto noteikumu projekta anotāciju. |
| 10. | Noteikumu projekta Anotācija VI sadaļa “Sabiedrības līdzdalība un komunikācijas aktivitātes” | **Finanšu ministrija**  Lūdzam aizpildīt anotācijas VI sadaļas “Sabiedrības līdzdalība un komunikācijas aktivitātes” (turpmāk - VI sadaļa) 1., 2. un 3. punktu, t.i. atspoguļojot anotācijas VI sadaļā korektu (atbilstoši LM tīmekļa vietnē publicētajai) informāciju. | **Ņemts vērā**  Noteikumu projekta anotācijas VI sadaļas “Sabiedrības līdzdalība un komunikācijas aktivitātes” 1., 2. un 3. punkts papildināts ar sabiedrības līdzdalības nodrošināšanas informāciju. | Skat. precizēto noteikumu projekta anotāciju. |

Sāre, 67021652

[Egita.Sare@lm.gov.lv](mailto:Egita.Sare@lm.gov.lv)

1. Ministru kabineta 2019. gada 17. decembra noteikumi Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām”9.2.1.1. pasākumu “Profesionāla sociālā darba attīstība pašvaldībās” īstenošanas noteikumi” (turpmāk – MK noteikumi Nr. 686) [↑](#footnote-ref-1)